Adresseinformasjon fylles inn ved ekspedering. Se mottakerliste nedenfor.

Høringsbrev - endring i forskrift til lov om lotterier

Lotteritilsynet fikk i brev datert 17.02.2021 i oppdrag å knytte omsetningsrammen for lotterier som har fått tillatelse etter forskrift til lov om lotterier § 7 (lotteri med omsetning opp til kr 300 millioner) til konsumprisindeksen (KPI).

Bakgrunnen for oppdraget er en flertallsmerknad i Stortingets komiteinnstilling til behandling av kulturbudsjettet. Her går det frem at «*Flertallet ser også behovet for å justere omsetningsrammene for de som innehar rettighetene for lisenslotterier i tråd med ordinær KPI-utvikling. Flertallet ber derfor Regjeringen gjennomføre dette i regelverket i private lotterier så snart som praktisk mulig.»*

Begrunnelsen for denne merknaden er at det ifølge de aktørene som innehar lisens i dag kan være utfordrende å tilby levedyktige lotterikonsepter med den omsetningen som foreligger i dag, det vil si en ramme på kr 300 millioner.

En KPI- justering av omsetningsrammen for disse lotteriene vil hjelpe til slik at lotteriene fortsatt vil være attraktive for norske forbrukere.

En KPI - justering vil ikke påvirke det samlede lotterimarkedet i særlig grad, da aktørene allerede er etablert i spillmarkedet.

Omsetningsøkningen i lotteriene vil være begrenset, og vil ikke påvirke trekningshastighet, tilgjengelighet eller hvor lenge det kan spilles uten pause, som er risikofaktorene som i størst grad påvirker ansvarlighet i pengespill. Lotteritilsynet mener at endringen ikke vil ha innvirkning på ansvarligheten i spillene som har tillatelse etter § 7.

Justeringen av omsetningsrammen vil gjelde fra det tidspunkt § 7 i forskriften trådte i kraft, det vil si fra februar 2015. Reguleringen vil være basert på KPI Totalindeks fra Statistisk Sentralbyrå.

Lotteritilsynet ber om at uttalelser til høringsforslaget blir sendt oss innen 20.05.2021.

Høringsinnspillene sendes elektronisk til postmottak@lottstift.no. Innspill kan også sendes til Lotteri- og stiftelsestilsynet, postboks 800, 6805 Førde

**Økonomiske og administrative konsekvenser**

Forslaget vil ha en positiv økonomiske effekt på omsetningen i de lotterier som når en omsetning på kr 300 millioner. Administrativt vil det også ha relativt små konsekvenser. Lotteritilsynet vil måtte gå inn og justere omsetningsrammene i noen få lotterier.

**Forslag til forskriftstekst**

§ 7 andre ledd nr. 4 i forskrift til lov om lotterier m.v. oppheves og erstattes med følgende ordlyd:

*Lotteritilsynet kan indeksregulere omsetningsrammen i lotteri etter denne bestemmelsen en gang i året. Justeringen skjer utfra en ramme pr tillatelse på kr 300 millioner.*

Med hilsen

|  |  |
| --- | --- |
| Henrik Nordal avdelingsdirektør, pengespill  | Tore Bell seniorrådgiver jurist  |

****

Kopi til:

|  |
| --- |
| KULTURDEPARTEMENTET, Postboks 8030 DEP, 0030 OSLO |

Liste over mottakere:

KULTURDEPARTEMENTET
NÆRINGS- OG FISKERIDEPARTEMENTET
NORSK TIPPING AS
STIFTELSEN NORSK RIKSTOTO
NORGES RØDE KORS
NORSK PANTELOTTERI AS
FINANSDEPARTEMENTET
SPILLAVHENGIGHET-NORGE
SOS-BARNEBYER NORGE STIFTELSEN
STIFTELSE WWF VERDENS NATURFOND
BLÅ KORS NORGE
CARITAS NORGE
ACTIS - RUSFELTETS SAMARBEIDSORGAN
UTVIKLINGSFONDET
RIGHT TO PLAY
REGNSKOGFONDET
FRIVILLIGHET NORGE
NORSK FORENING FOR SPILLPROBLEMATIKK
JUSTIS- OG BEREDSKAPSDEPARTEMENTET
LANDBRUKS- OG MATDEPARTEMENTET
UNIVERSITETET I BERGEN
BRANSJEFORENINGEN FOR SAMFUNNSNYTTIG LOTTERIVIRKSOMHET
NOVAMEDIA NORSK POSTKODELOTTERI AS
NORGES BINGO- OG LOTTERIFORBUND
MULTILOT AS
UNICEF-KOMITEEN I NORGE
DATATILSYNET
HELSE- OG OMSORGSDEPARTEMENTET
KLAGENEMNDSSEKRETARIATET (KNS)
POLITIDIREKTORATET
RIKSADVOKATEN
FORBRUKERTILSYNET
AKAN - ARBEIDSLIVETS KOMPETANSESENTER FOR RUS- OG AVHENGIGHETSPROBLEMATIKK
Hjelpelinjen